C 395/7

Uverejnenie žiadosti o schválenie podstatnej zmeny špecifikácie výrobku podľa článku 50 ods. 2 písm. a) nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny

(2020/C 395/06)

Týmto uverejnením sa poskytuje právo vzniesť námietku proti žiadosti o zmenu podľa článku 51 nariadenia Európskeho parlamentu a Rady (EÚ) č. 1151/2012 (1) do troch mesiacov od dátumu tohto uverejnenia.

ŽIADOSŤ O SCHVÁLENIE PODSTATNEJ ZMENY ŠPECIFIKÁCIE VÝROBKU S CHRÁNENÝM OZNAČENÍM PÔVODU ALEBO CHRÁNENÝM ZEMEPISNÝM OZNAČENÍM

Žiadosť o schválenie zmeny v súlade s článkom 53 ods. 2 prvým pododsekom nariadenia (EÚ) č. 1151/2012

„Volailles d’Ancenis“

EÚ č.: PGI-FR-0167-AM02 – 15. 10. 2019

CHOP ( ) CHZO (X)

1. Skupina žiadateľov a oprávnený záujem

Les Fermiers du Val de Loire Boulevard Pasteur BP 50262 44158 Ancenis Cedex FRANCE E-mail: fermiersduvaldeloire@terrena.fr

V organizácii „Les Fermiers du Val de Loire“ sa združujú prevádzkovatelia, ktorí sa venujú chovu a zabíjaniu hydiny s CHZO „Volailles d’Ancenis“. Organizácia je preto oprávnená predložiť túto žiadosť.

2. Členský štát alebo tretia krajina

Francúzsko

3. Položky v špecifikácii, ktorých sa zmena týka

☐ Názov výrobku

☒ Opis výrobku

☒ Zemepisná oblasť

☒ Dôkaz o pôvode

☒ Spôsob výroby

☒ Súvislosť

☒ Označovanie

☒ Iné: skupina žiadateľov, vnútroštátne požiadavky, kontroly

4. Typ zmeny (zmien)

☐ Zmena špecifikácie výrobku s registrovaným CHOP alebo CHZO, ktorú nemožno považovať za nepodstatnú v zmysle článku 53 ods. 2 tretieho pododseku nariadenia (EÚ) č. 1151/2012.

☒ Zmena špecifikácie výrobku s registrovaným CHOP alebo CHZO, ktorú nemožno považovať za nepodstatnú v zmysle článku 53 ods. 2 tretieho pododseku nariadenia (EÚ) č. 1151/2012 a v prípade ktorej nebol uverejnený jednotný dokument (alebo rovnocenný dokument).

5. Zmena (zmeny)

5.1. Položka „Opis výrobku“

Toto ustanovenie v položke „Názov výrobku – Druh výrobku“ registračného dokumentu:

— „Poulet d’Ancenis [kurča Ancenis] — biele kurča (jatočné telo a diely), — žlté kurča (jatočné telo a diely), — čierne kurča,

— Pintade d’Ancenis [perlička Ancenis] (jatočné telo a diely),

— Dinde d’Ancenis [morka Ancenis],

— Chapon d’Ancenis [kapún Ancenis],

— Poularde d’Ancenis [poulard Ancenis] — biely poulard, — žltý poulard.“;

toto ustanovenie v bode 3.12. „Vlastnosti jatočného tela“ v položke „Špecifikácia výrobku – 3.1. Opis výrobku“ registračného dokumentu:

„Minimálna hmotnosť vypitvaných jatočných tiel bez drobov musí byť takáto: minimálna hmotnosť: kurča : 1 000 g, perlička : 850 g, morka : 2 300 g, kapún : 2 500 g, poulard : 1 600 g.“

a toto ustanovenie v bode 1. „Minimálny vek pri zabití“ v položke „Špecifikácia výrobku – 3.1. Opis výrobku“ registračného dokumentu:

„Minimálny vek pri zabití hydiny „Volailles d’Ancenis“ z chovu vo voľnom výbehu zodpovedá minimálnemu veku uvedenému v oficiálnych technických usmerneniach, ktoré vypracovalo ministerstvo poľnohospodárstva pre značky kvality „Label volaille“.“

sa v položke „Opis výrobku“ v návrhu špecifikácie výrobku vypúšťajú a nahrádzajú takto:

„„Volailles d’Ancenis“ sú vtáky radu kurotvaré. Patria do rôznych čeľadí a radí sa k nim viacero druhov zvierat:

— kurča, poulard, kapún,

— perlička, kapún perličky,

— morka.

Všetky pochádzajú z odolných, pomaly rastúcich línií, čo umožňuje dlhé obdobie chovu a zabitie tesne pred dovŕšením pohlavnej zrelosti, čím sa zabezpečí optimálna kvalita (mäsitosť jatočného tela a organoleptické vlastnosti).“

„Konečné výrobky majú v závislosti od druhu hydiny tieto vlastnosti: Minimálna hmotnosť (vypitvané, bez drobov) Farba mäsa a kože Farba paprčiek Kurča 1 kg žltá alebo biela žltá, biela alebo čierna Perlička 0,850 kg béžová čierna Kapún 2,5 kg žltá alebo biela žltá alebo biela Kapún perličky 1,4 kg béžová čierna Poulard 1,6 kg žltá alebo biela žltá alebo biela Morka (len samica) 2,3 kg žltá alebo biela čierna“

Rôzne ustanovenia sa vypúšťajú a nahrádzajú sa novými, ktorých podoba bola prepracovaná, pričom sa nimi zachovávajú rovnaké požiadavky týkajúce sa minimálnej hmotnosti vypitvaných jatočných tiel bez drobov a týkajúce sa fenotypov (stĺpce „Farba mäsa a kože“ a „Farba paprčiek“). Podstatná zmena v tejto položke spočíva v doplnení kapúna perličky k druhom hydiny, ktoré spadajú pod CHZO „Volailles d’Ancenis“.

Tento vták už tradične patrí k druhom sviatočnej hydiny chovanej v zemepisnej oblasti CHZO „Volailles d’Ancenis“ a v priebehu rokov sa stal čoraz významnejším. Už viac ako 20 rokov každoročne vstupuje do regionálnych podnikov na chov hydiny 10 000 až 20 000 perličiek a približne rovnaké množstvo sa aj predá. Ide o perličky, ktoré sa vykastrujú a následne sa chovajú na účely predaja počas koncoročných sviatkov. Metódy a postupy chovu sú podobné tým, ktoré sa využívajú v prípade kapúnov (vykastrovaných samcov kurčaťa) a perličiek „Volailles d’Ancenis“. Vlastnosti tohto druhu sú opísané tým istým spôsobom ako v prípade iných schválených druhov, t. j. fenotypy, minimálna hmotnosť a informácie o tom, že pochádza z odolných, pomaly rastúcich línií.

Pokiaľ ide o zoznam druhov, pre ktoré je povolené rozrábanie mäsa, toto ustanovenie v položke „Názov výrobku – Druh výrobku“ registračného dokumentu, v ktorom sa určujú povolené druhy na rozrábanie:

— „Poulet d’Ancenis [kurča Ancenis] — biele kurča (jatočné telo a diely), — žlté kurča (jatočné telo a diely), — čierne kurča,

— Pintade d’Ancenis [perlička Ancenis] (jatočné telo a diely),

— Dinde d’Ancenis [morka Ancenis],

— Chapon d’Ancenis [kapún Ancenis],

— Poularde d’Ancenis [poulard Ancenis] — biely poulard, — žltý poulard.“;

pokiaľ ide o povolené spôsoby, akými celé kusy možno prezentovať, toto ustanovenie v bode 3. „Prezentácia výrobku“ v položke „Špecifikácia výrobku – 3.1. Opis výrobku“ registračného dokumentu:

„Hydina sa uvádza na trh v podobe celých jatočných tiel alebo ich dielov. 3.1. Jatočné telá 3.11. Jatočné telá hydiny sa musia uvádzať na trh v jednej z týchto podôb: — čiastočne vypitvané, — vypitvané s drobmi, — vypitvané bez drobov.“

a toto ustanovenie v bode 3.12. „Vlastnosti jatočného tela“ v položke „Špecifikácia výrobku – 3.1. Opis výrobku“ registračného dokumentu:

„Jatočné telá hydiny musia byť triedy A“

sa vypúšťajú a nahrádzajú týmto ustanovením:

„Celé kusy musia byť jatočnými telami triedy A.

Klasifikácia dielov hydiny nezávisí od klasifikácie celých jatočných tiel, čo znamená, že diely môžu pochádzať z jatočných tiel, ktoré majú mierne nedostatky (a nie sú teda zaradené do triedy A), no vzhľad vybraných kúskov musí zodpovedať kritériám prezentácie pre triedu A.

Prezentácia celých kusov:

— „pripravené na varenie“ (ošklbané, vypitvané, bez hlavy, s priehlavkovými kĺbmi alebo bez nich), balené vo fólii v ochrannej atmosfére alebo vákuovo balené,

— „bez čriev“ (ošklbané, vypitvané, s hlavou, paprčkami a drobmi).

Hydina sa predáva čerstvá alebo mrazená.

Droby (srdce, žalúdok a pečeň) sa predávajú čerstvé alebo mrazené.“

Rôzne ustanovenia sa vypúšťajú a nahrádzajú sa novými v prepracovanej podobe. Podstatná zmena v tejto položke spočíva v možnosti predaja dielov všetkých druhov hydiny, ktoré patria pod CHZO „Volailles d’Ancenis“. Povolením predaja dielov všetkých druhov by malo byť možné prispôsobiť sa novým návykom spotrebiteľov, ako vyplýva z nedávneho prieskumu trhu (Kantar Worldpanel, 2017). Tento spôsob prezentácie je v súčasnosti medzi spotrebiteľmi populárny vďaka praktickosti, pričom 30 % hydiny z chovu vo voľnom výbehu sa teraz predáva na diely. Rovnako ako pri mrazení, rozrábanie mäsa umožní v prípade tejto hydiny nielen rozvinúť trhové odbytiská v odvetví stravovania mimo domova, ale takisto podporiť vývoz a jej použitie v hotových výrobkoch.

Súhrnný prehľad aktuálne prezentovaný v podobe jednotného dokumentu sa mení v bode 3.2, aby sa zohľadnili tieto zmeny: Toto ustanovenie sa vypúšťa:

„Opis: Jatočné telá hydiny alebo nakrájané diely s pevným mäsom a vynikajúcimi organoleptickými vlastnosťami, zabité pred dosiahnutím pohlavnej zrelosti.“

Nahrádza sa takto:

„„Volailles d’Ancenis“ sú vtáky radu kurotvaré. Patria do rôznych čeľadí a radí sa k nim viacero druhov zvierat:

— kurča, poulard, kapún,

— perlička, kapún perličky,

— morka.

Všetka hydina pochádza z odolných, pomaly rastúcich línií, čo umožňuje dlhé obdobie chovu a zabitie tesne pred dovŕšením pohlavnej zrelosti, čím sa zabezpečí optimálna kvalita (mäsitosť jatočného tela a organoleptické vlastnosti).

Chová sa vo voľnom výbehu na trávnatých plochách so stromami, čo pri týchto líniách podporuje ich prirodzenú náklonnosť prehľadávať terén vo výbehu.

Hydina „Volailles d’Ancenis“ sa vyznačuje guľatým jatočným telom s dobre vyvinutými prsiami a výraznými ložiskami tuku po bokoch stehien a na oboch stranách vidlicovej kosti.

Konečné výrobky majú v závislosti od druhu hydiny tieto vlastnosti:

Minimálna hmotnosť Farba mäsa a kože Farba paprčiek Kurča 1 kg žltá alebo biela žltá, biela alebo čierna Perlička 0,850 kg béžová čierna Kapún 2,5 kg žltá alebo biela žltá alebo biela Kapún perličky 1,4 kg béžová čierna Poulard 1,6 kg žltá alebo biela žltá alebo biela Morka 2,3 kg žltá alebo biela čierna“

5.2. Položka „Zemepisná oblasť“

Toto ustanovenie v položke „3.3. Vymedzenie zemepisnej oblasti“:

„3.31. Zemepisná oblasť Zemepisná oblasť zahŕňa departement Loire-Atlantique a západnú časť departementu Maine‐et-Loire (pozri mapu). Zoznam kantónov, z ktorých pozostáva zemepisná oblasť: KANTÓNY V LOIRE-ATLANTIQUE: ANCENIS VALLET LIGNE VERTOU RIAILLE ST ETIENNE DE MONTLUC ST MARS LA JAILLE SAVENAY VARADES ST NICOLAS DE REDON BLAIN GUEMENE PENFAO CHATEAUBRIANT ST GILDAS DES BOIS DERVAL ROUGE MOISDON LA RIVIERE HERBIGNAC NORT SUR ERDRE GUERANDE NOZAY MONTOIR DE BRETAGNE ST JULIEN DE VOUVANTES LE PELLERIN AIGREFEUILLE SUR MAINE ST PERE EN RETZ BOUAYE PORNIC CARQUEFOU BOURGNEUF EN RETZ LA CHAPELLE SUR ERDRE MACHECOUL CLISSON ST PHILBERT DE GRANDLIEU LE LOUROUX BOTTEREAU LEGE MAINE-ET-LOIRE: CANDE CHOLET LE LION D’ANGERS MONTFAUCON POUANCE MONTREVAULT SEGRE ST FLORENT LE VIEIL CHALONNES SUR LOIRE ANGERS LE LOUROUX BECONNAIS PONTS DE CE ST GEORGES SUR LOIRE VIHIERS THOUARCE TIERCE BEAUPREAU CHATEAUNEUF/SARTHE CHAMPTOCEAUX MONTREUIL BELLAY CHEMILLE“

sa nahrádza takto:

„Hydina „Volailles d’Ancenis“ sa chová od veku jedného dňa až do odberu na zabitie. Podniky na chov hydiny, čiže haly a výbehy, sa nachádzajú v zemepisnej oblasti CHZO „Volailles d’Ancenis“, ktorá zahŕňa územie nasledujúcich obcí podľa oficiálneho zemepisného kódexu z roku 2019.

Celý departement Loire-Atlantique

Departement Maine-et-Loire:

Celé obce:

Angers, Angrie, Armaillé, Aubigné-sur-Layon, Avrillé, Beaucouzé, Beaulieu-sur-Layon, Beaupreau en Mauges, Bécon-les-Granits, Bégrolles-en-Mauges, Béhuard, Bellevigne-en-Layon, Blaison-Saint-Sulpice, Bouchemaine, Bouillé-Ménard, Bourg-l'Evêque, Briollay, Candé, Cantenay-Épinard, Carbay, Cernusson, Challain-la-Potherie, Chalonnes-sur-Loire, Chambellay, Champtocé-sur-Loire, Chanteloup-les-Bois, Chaudefonds-sur-Layon, Chazé-sur-Argos, Cheffes, Chemillé en Anjou, Chenillé-Champteussé, Cholet, Cléré-sur-Layon, Coron, Denée, Doué-en-Anjou, Écouflant, Écuillé, Erdre-en-Anjou, Feneu, Grez-Neuville, Ingrandes-Le Fresne-sur-Loire, Juvardeil, La Jaille-Yvon, La Plaine, La Possonnière, La Romagne, La Séguinière, La Tessoualle, Le Lion-d'Angers, Le May-sur-Èvre, Le Plessis-Grammoire, Les Cerqueux, Les Garennes-sur-Loire, Les Hauts-d’Anjou, Les Ponts-de-Cé, Loiré, Longuenée-en-Anjou, Lys-Haut-Layon, Mauges-sur-Loire, Maulévrier, Mazières-en-Mauges, Miré, Montilliers, Montreuil-Juigné, Montreuil-sur-Loir, Montreuil-sur-Maine, Montrevault sur Èvre, Mozé-sur-Louet, Mûrs-Érigné, Nuaillé, Ombrée-d'Anjou, Orée-d'Anjou, Passavant-sur-Layon, Rives-du-loir-en-Anjou, Rochefort-sur-Loire, Saint-Augustin-des-Bois, Saint-Barthélemy-d'Anjou, Saint-Christophe-du-Bois, Saint-Clément-de-la-Place, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Jean-de-la-Croix, Saint-Lambert-la-Potherie, Saint-Léger-de-Linières, Saint-Léger-sous-Cholet, Saint-Martin-du-Fouilloux, Saint-Melaine-sur-Aubance, Saint-Paul-du-Bois, Saint-Sigismond, Sarrigné, Savennières, Sceaux-d'Anjou, Segré-en-Anjou Bleu, Sèvremoine, Somloire, Soulaines-sur-Aubance, Soulaire-et-Bourg, Thorigné-d'Anjou, Tiercé, Toutlemonde, Trélazé, Trémentines, Val d'Erdre-Auxence, Val-du-Layon, Verrières-en-Anjou.

Obce zahrnuté sčasti:

Brissac-Loire-Aubance (územie bývalých obcí Les Alleuds, Brissac-Quincé, Charcé-Saint-Ellier, Luigné, Saint-Rémy-la-Varenne, Saint-Saturnin-sur-Loire, Saulgé-l’Hopital a Vauchrétien), Loire-Authion (územie bývalých obcí Andard, La Bohalle, La Daguenière a Saint-Mathurin-sur-Loire), Morannes-sur-Sarthe-Daumeray (územie bývalej obce Chemiré-sur-Sarthe), Terranjou (územie bývalých obcí Chavagnes a Notre-Dame-d’Allençon).

Departement Deux-Sèvres:

Adilly, Airvault, Allonne, Amailloux, Argentonnay, Aubigny, Availles-Thouarsais, Azay-Sur-Thouet, Beaulieu-Sous-Parthenay, Boisme, Bouille-Saint-Paul, Boussais, Bressuire, Bretignolles, Cerizay, Cersay, Chanteloup, Chatillon-Sur-Thouet, Chiche, Cirières, Clave, Clessé, Combrand, Coulonges-Thouarsais, Courlay, Faye-L'Abbesse, Fénery, Geay, Genneton, Glenay, Gourgé, La Boissière-en-Gâtine, La Chapelle-Bertrand, La Chapelle-Saint-Laurent, La Forêt-Sur-Sèvre, La Petite-Boissière, La Peyratte, L'Absie, Lageon, Largeasse, Le Pin, Le Retail, Le Tallud, Les Châtelliers, Les Forges, Lhoumois, Loretz-d’Argenton, Louin, Luché-Thouarsais, Luzay, Maisontiers, Massais, Mauleon, Menigoute, Moncoutant-sur-Sèvres, Montravers, Neuvy-Bouin, Nueil-Les-Aubiers, Parthenay, Pierrefitte, Pompaire, Pougne-Hérisson, Reffannes, Saint-Amand-sur-Sèvre, Saint-André-sur-Sèvre, Saint-Aubin-Du-Plain, Saint-Aubin-Le-Cloud, Saint-Clémentin, Sainte-Gemme, Sainte-Verge, Saint-Germain-De-Longue-Chaume, Saint-Jacques-De-Thouars, Saint-Jean-De-Thouars, Saint-Lin, Saint-Loup-Lamaire, Saint-Martin-Du-Fouilloux, Saint-Maurice-Étusson, Saint-Pardoux-Soutiers, Saint-Paul-En-Gâtine, Saint-Pierre-Des-Échaubrognes, Saint-Varent, Saurais, Secondigny, Thouars, Trayes, Vasles, Vausseroux, Vautebis, Vernoux-En-Gâtine, Viennay, Vouhé, Voultegon.

Departement Vendée:

Bazoges-en-Paillers, Beaurepaire, Chanverrie, Cugand, La Bernardière, La Boissière-de-Montaigu, La Bruffière, La Gaubretière, Les Landes-Genusson, Mortagne-sur-Sèvre, Saint-Aubin-des-Ormeaux, Saint-Laurent-sur-Sèvre, Saint-Malô-du-Bois, Saint-Martin-des-Tilleuls, Tiffauges, Treize-Septiers, Treize-Vents.“

Mení sa vymedzenie zemepisnej oblasti. Zmena sa týka rozšírenia zemepisnej oblasti smerom na juh od aktuálnej hranice tak, že do nej bude patriť časť departementov Vendée, Deux-Sèvres a Maine-et‐Loire, pričom sa vypúšťajú niektoré obce, ktoré nespĺňajú zásady, na ktorých sa zakladá vymedzenie oblasti obsiahnuté v príslušnej položke a v položke „Údaje potvrdzujúce súvislosť so zemepisným prostredím“ v platnej špecifikácii výrobku a v návrhu zmenenej špecifikácie výrobku. Dotknuté územia nespĺňajú kritériá vymedzenej zemepisnej oblasti, pretože sa prevažne nevyznačujú kombináciou zmiešaného pestovania rastlín a živočíšnej výroby v krajine pokrytej pastvinami, ale sú to v zásade vinárske oblasti.

Treba brať na vedomie, že kritériami na vymedzenie zemepisnej oblasti CHZO „Volailles d’Ancenis“ sú najmä prírodné faktory (oblasť sa prevažne skladá z povodí, ktorých vody stekajú do rieky Loira od jej ústia až po údolie rieky Loir severne od mesta Angers; geologický základ je súčasťou Armorického masívu; oceánske podnebie je mierne a zároveň vlhké v zime a pomerne teplé a slnečné v lete bez výrazného sucha) a v menšej miere ľudské faktory, ktoré zrejme zohrávajú rozhodujúcu úlohu (význam poľnohospodárskych systémov, v ktorých sa kombinuje zmiešané pestovanie rastlín so živočíšnou výrobu a ktorých súčasťou je produkcia hydiny, krajina pokrytá pastvinami v celej vymedzenej oblasti, výrazná prítomnosť podnikov zameraných na chov hydiny a história skupiny „Les Fermiers du Val de Loire“, ktorá riadi, organizuje a vytvára štruktúru v hydinárskom odvetví tejto oblasti).

Touto zmenou sa teda stanovuje jednotnejšia zemepisná oblasť spĺňajúca kritériá, ktorých základom je súvislosť CHZO „Volailles d’Ancenis“ so zemepisnou oblasťou.

Napokon sa výrazne mení aj úprava položky „Zemepisná oblasť“. Pri vypracovaní špecifikácie výrobku sa uprednostnil zoznam kantónov pred zoznamom jednotlivých obcí. Keďže sa hranice a názvy kantónov menia častejšie ako hranice a názvy obcí, francúzske orgány sa rozhodli do špecifikácie výrobku zaradiť zoznam obcí a nie zoznam kantónov. Na vymedzenie veľkej časti zemepisnej oblasti nemá táto zmena textu žiadny vplyv.

Celkovo sa zemepisná oblasť CHZO „Volailles d’Ancenis“ mení a upravuje takto:

— dopĺňa sa 97 obcí v departemente Deux-Sèvres,

— dopĺňa sa 17 obcí v departemente Vendée,

— vypúšťa sa 13 obcí v departemente Maine-et-Loire v regióne mesta Saumur.

Poľnohospodári v tomto rozsiahlom regióne pokrytom pastvinami používajú poľnohospodárske postupy typické pre podniky, v ktorých sa kombinuje zmiešané pestovanie rastlín so živočíšnou výrobou. Región sa vyznačuje miernym, oceánskym podnebím, vďaka ktorému hydina začína vybiehať von skoro v zime. Tieto klimatické kritériá zodpovedajú vo všetkých aspektoch podnebiu Armorického masívu.

Obce v departemente Maine-et-Loire sa preto vypúšťajú, keďže sa nachádzajú v Parížskej panve – majú vlastnosti tohto prostredia a vyznačujú sa inými druhmi výroby (vinohrady, pestovanie obilnín atď.).

Súhrnný prehľad, aktuálne v podobe jednotného dokumentu, sa mení v položke „4. Stručné vymedzenie zemepisnej oblasti“ tak, aby sa zohľadnili zmeny uvedené v predchádzajúcom texte.

Toto ustanovenie v súhrnnom prehľade:

„c) zemepisná oblasť: departement Loire-Atlantique a západná časť departementu Maine-et-Loire.“

sa vypúšťa. Aby nebol jednotný dokument príliš dlhý, a zároveň v snahe zaistiť jeho presnosť, sa uprednostnil zoznam uvádzajúci jeden departement a viacero kantónov pred zoznamom obcí vždy, keď sa dotknuté kantóny a departementy uvádzajú v celom rozsahu. Pomenovanie navrhovanej zemepisnej oblasti v návrhu špecifikácie výrobku sa líši od pomenovania v jednotnom dokumente, no hranice zemepisnej oblasti sú v oboch prípadoch totožné.

Toto ustanovenie v položke „3.3. Zemepisná oblasť“:

„3.32. Táto zemepisná oblasť zodpovedá povodiu dolného toku rieky Loira. Rieka Loira predeľuje zemepisnú oblasť vymedzenú v bode 3.31 na dve časti. Počnúc od mesta Angers, hlavnými prítokmi dolného toku rieky Loira sú: 1. prítoky na pravom brehu: — Maine spolu s Mayenne, Sarthe a Loir, ktoré sa do nej vlievajú, — Erdre; 2. prítoky na ľavom brehu: — Layon, — Evre, — Divatte, — Sèvre Nantaise spolu s Petite Moine, ktorá sa do nej vlieva, — Acheneau. Nachádzajú sa tu aj močiare Brière severne od rieky Loira (severne od mesta Saint-Nazaire), močiare Petit Mars (severne od mesta Nantes) a jazero Grand-Lieu (južne od mesta Nantes). 3.33. Táto zemepisná oblasť má obzvlášť mierne a vlhké podnebie. Západnú hranicu zemepisnej oblasti tvorí Atlantický oceán (mapa v prílohe 1). Rieka má vplyv na klimatické podmienky povodia až za mesto Angers (na brehoch možno pozorovať vplyv prílivov a odlivov viac ako 80 km ďalej pozdĺž rieky od jej ústia). Zemepisná oblasť sa vyznačuje týmto obzvlášť vlhkým podnebím. Báseň autora Joachim du Bellay (1522 – 1560), ktorý sa narodil v obci Lire 3 km južne od obce Ancenis, s názvom „Regrets du Pays Natal“[„Nostalgia za rodným krajom“] evokuje „miernosť oblasti Anjou“ („la douceur angevine“). Mapa „Régions climatiques de France“ [„Klimatické regióny Francúzska“] v prílohe 2, ktorá pochádza z knihy „Le Climat de France“ [„Klíma vo Francúzsku“] od Raymonda Arleryho, ukazuje jednotný reliéf opísanej zemepisnej oblasti a výraznú homogénnosť podnebia, za ktorú táto oblasť vďačí oceánu (pod vplyvom rieky a jej prítokov sa toto podnebie posúva smerom na východ, až za mesto Angers).“

a toto ustanovenie v položke „3.3. Zemepisná oblasť“:

„3.35. Jednotnosť a súvislosť vymedzenej zemepisnej oblasti sa teda zakladajú na týchto hlavných prvkoch: 1. Zemepisná oblasť situovaná v okolí veľkej rieky: rieka Loira počnúc od mesta Angers predeľuje zemepisnú oblasť na dve takmer rovnaké časti. 2. Rieka Loira a jej početné prítoky vytvárajú hustú riečnu sieť, ktorá tvorí základ povodia dolného toku rieky Loira. 3. Vďaka rieke Loira a hustej riečnej sieti siaha morský vplyv ďaleko do vymedzenej zemepisnej oblasti a dáva jej jednotné podnebie (t. j. obzvlášť mierne a vlhké). 4. Všetky podniky na chov hydiny a všetky bitúnky sa nachádzajú vo vymedzenej zemepisnej oblasti.“

sa nahrádzajú takto:

„Stručné vymedzenie zemepisnej oblasti: Zemepisná oblasť CHZO „Volailles d’Ancenis“ pokrýva celé údolie dolného toku rieky Loira od jej ústia až po údolie rieky Loir severne od mesta Angers a údolie rieky Sèvre Nantaise na juhu. Krajina má zvlnený reliéf a pomerne hustú sieť riek, ktoré sa vlievajú do rieky Loira. Z geologického hľadiska sa oblasť nachádza v dolnej časti Armorického masívu. Táto oblasť je okrem toho jedným z pastvinných regiónov Francúzska s hustými živými plotmi na miestach, na ktorých má výrazné zastúpenie dub letný.“

Aktuálne ustanovenia v špecifikácii výrobku „Volailles d’Ancenis“ sú veľmi podrobné a opakujúce sa do takej miery, že tie isté údaje sa opakujú niekoľkokrát za sebou. Navrhované znenie stručne vyjadruje kľúčové prvky opisu zemepisnej oblasti. Mnohé z týchto údajov týkajúcich sa opisu vlastností zemepisnej oblasti, ktoré súvisia s predmetným výrobkom, sú navyše zahrnuté v navrhovanom znení položky „Údaje potvrdzujúce súvislosť so zemepisným prostredím“ navrhovanej špecifikácie výrobku.

Toto ustanovenie sa vypúšťa:

„3.34. Všetky podniky na chov hydiny „Volailles d’Ancenis“ sa nachádzajú v zemepisnej oblasti vymedzenej v bode 3.31. POZN.: ĎALŠIE PODNIKY V DANEJ ZEMEPISNEJ OBLASTI BITÚNKY: ETS GICQUEL La Charlotte 44540 ST MARS LA JAILLE (15 km severne od obce Ancenis) ETS PROVOLOIRE Zone de l’Hermitage 44150 ANCENIS ZÁVOD NA VÝROBU KRMIVA: LA CANA La Noëlle 44150 ANCENIS LIAHNE: ETS GRELIER La Bohardière 49290 ST LAURENT DE LA PLAINE (20 km juhozápadne od mesta Angers) Ets GAUGUET 44540 LE PIN (20 km severne od obce Ancenis)“

V uvedenej položke sa uvádzajú podniky (okrem podnikov na chov hydiny) so sídlom v zemepisnej oblasti v čase podávania žiadosti o uznanie CHZO „Volailles d’Ancenis“. Nestanovujú sa ňou žiadne požiadavky a už nie je aktuálna. Jej vypustenie teda slúži len na aktualizáciu textu.

5.3. Položka „Dôkaz o pôvode“

Ustanovenia o vysledovateľnosti v špecifikácii výrobku sa obmedzili na monitorovanie čísla etikety kontrolným orgánom, pričom sa vzťahujú len na časť informácií zo špecifikácie výrobku.

Nahrádzajú sa ustanoveniami, ktoré sa týkajú týchto záležitostí:

— Zavádzajú sa postupy identifikácie pre prevádzkovateľov, ktorí sa chcú podieľať na ktoromkoľvek stupni produkcie hydiny „Volailles d’Ancenis“ (poľnohospodári a bitúnky).

— Systém vysledovateľnosti, ktorý umožní zaručiť spotrebiteľom, že hydina „Volailles d’Ancenis“ zodpovedá certifikovaným vlastnostiam CHZO. Vysledovateľnosť spočíva v uchovávaní potrebných a dostatočných informácií na to, aby bolo možné spätne vysledovať pôvod a zloženie výrobku vo všetkých stupňoch jeho výroby, spracovania a distribúcie. Pôvod sa zaručuje identifikáciou výrobku a systémom vysledovateľnosti smerom k dodávateľovi aj smerom k spotrebiteľovi.

— Týmto systémom sa identifikujú a pomocou tabuľky zhŕňajú potrebné dokumenty, záznamy a základné požadované informácie o každom stupni životného cyklu výrobku (liahnutie, chov, odber na zabitie, príjem, zabitie, balenie, rozrábanie). Tieto dokumenty musia byť sprístupnené inšpekcii.

Vďaka tomuto novému a ucelenejšiemu zneniu je vysledovateľnosť výrobku spoľahlivejšia.

5.4. Položka „Spôsob výroby“

Zo špecifikácie výrobku sa vypúšťa toto ustanovenie:

„3.2. Spôsob výroby Výrobky oprávnené používať chránené zemepisné označenie „Volailles d’Ancenis“ musia vo všetkých ohľadoch spĺňať (x): — špecifikácie nariadenia (EHS) č. 1538/91 zmeneného nariadením č. 281/93 z 22. októbra 1993 o používaní nápisu „Tradičný chov vo voľnom výbehu“ na etiketách, — technické usmernenia vypracované francúzskym ministerstvom poľnohospodárstva a rybolovu, ktoré sa týkajú značiek kvality „Label“ a ktorými sa stanovujú minimálne kritériá na získanie značiek kvality „Label Avicole“ pre tieto výrobky: — brojler, — diely brojlera, — perlička, — diely perličky, — morka, — poulard, — kapún. Technické predpisy pre značky kvality „Label Avicole“, ktoré vedie združenie Sèvre et Loire Qualité a ktoré sú k dispozícii v jeho sídle, majú tieto referenčné čísla: — biele kurča z chovu vo voľnom výbehu č. 08-76 + dodatok o dieloch, — čierne kurča z chovu vo voľnom výbehu č. 04-80, — žlté kurča z chovu vo voľnom výbehu č. 14-87 + dodatok o dieloch, — čierna morka z chovu vo voľnom výbehu č. 04-86, — perlička z chovu vo voľnom výbehu č. 60-88 + dodatok o dieloch, — kapún z chovu vo voľnom výbehu č. 29-89, — biely poulard z chovu vo voľnom výbehu č. 12-91, — žltý poulard z chovu vo voľnom výbehu č. 13-91.“

Nahrádza sa takto:

„5.1. Použité línie Používajú sa odolné, pomaly rastúce línie. Hydina je tak prispôsobená dlhému obdobiu chovu a chovu vo voľnom výbehu, pričom môže svoj výbeh využiť čo najlepšie. Línie určené na produkciu hydiny „Volailles d’Ancenis“ umožňujú získať hydinu týchto fenotypov: Druh hydiny Fenotyp biele kurča, biely kapún, biely poulard červené perie, biele paprčky a biela koža žlté kurča, žltý kapún, žltý poulard červené perie, žlté paprčky a žltá koža čierne kurča čierne perie, čierne paprčky a biela koža perlička, kapún perličky sivé až čierne pruhované perie, priehlavkové kĺby viac či menej sfarbené do tmava morka čierne perie, biela koža čierne perie, žltá koža perie bronzovej farby, biela koža“

Toto zmenené znenie umožňuje ponechať tie isté údaje týkajúce sa fenotypov hydiny oprávnených používať CHZO „Volailles d’Ancenis“ a zároveň uvádzať podrobnosti týkajúce sa kapúnov, perličiek a moriek. Dopĺňa sa aj opis fenotypu kapúnov perličky, ktorý sa zhoduje s fenotypom perličky. Zmenené znenie takisto umožňuje vypustiť referenčné čísla špecifikácie značiek kvality „Label Rouge“, ktoré sa pôvodne spájali s názvom „Volailles d’Ancenis“ a ktorých väčšina už nie je platná.

Do návrhu špecifikácie výrobku sa dopĺňa položka 5.2. „Spôsob chovu“:

„5.2. Spôsob chovu Hydina „Volailles d’Ancenis“ sa chová vo voľnom výbehu – v určitom veku získa prístup k voľnému výbehu. Každý druh hydiny má takisto stanovený minimálny vek pri zabití. Haly sú vybavené výstupnými otvormi, ktoré sú otvorené od 9.00 hod. až do súmraku. Maximálny vek pri prvom výbehu Minimálny vek pri zabití Kurča 37 v zime možno medzi 37. a 42. dňom možno prispôsobiť čas 81 Perlička 56 94 Kapún 42 150 Kapún perličky 56 150 Poulard 42 120 Morka 56 140“

Do návrhu špecifikácie výrobku sa dopĺňa položka 5.3. „Haly a výbehy“:

„5.3. Haly a výbehy Hydina sa chová v malých halách s maximálnou rozlohou 400 m2. Výnimkou sú morky, v prípade ktorých je maximálna rozloha 500 m2. Haly sú presvetlené a vybavené výstupnými otvormi, vďaka ktorým má hydina prístup k výbehu a ktorých celková dĺžka je minimálne 4 m na 100 m2 podlahovej plochy haly. Pre každý typ hydiny sa musí dodržať maximálna hustota chovu: Maximálny počet zvierat na m2 Kurča 11 Perlička 13 Morka 6,25

Maximálny počet zvierat na m2 v hale od prijatia až do čiastočného odberu Maximálny počet zvierat na m2 v hale počnúc dňom čiastočného odberu až do minimálneho veku pri zabití (1) Kapún 11 6,25 Kapún perličky 13 10 Poulard 11 9 Čiastočný odber alebo riedenie: postup, pri ktorom sa rozdelí šarža hydiny chovanej v dlhšom výrobnom reťazci. (1) Obdobie medzi dňom čiastočného odberu a minimálnym vekom pri zabití nesmie byť kratšie ako: — 58 dní v prípade kapúnov, — 49 dní v prípade kapúnov perličky, — 28 dní v prípade poulardov. Od 35. dňa chovu sa každý deň rozsýpa na podstielku pšenica pre kurčatá, kapúny a poulardy (najmenej 250 kg na halu s rozmermi 400 m2 na šaržu). Najneskôr na 42. deň chovu sa v halách montujú bidlá pre kurčatá a perličky – celková dĺžka bidiel, ktoré má hydina k dispozícii, je minimálne 128 m na halu s rozlohou 400 m2. Zvieratá zároveň dostanú predmety na ďobanie, napríklad motúzy. Rozmery výbehu musia byť dostatočne veľké na to, aby zabezpečili minimálny potrebný priestor pre každý druh hydiny „Volailles d’Ancenis“: Minimálna plocha výbehu na zviera Kurča 2 m2 Perlička 2 m2 Morka 6 m2

Minimálna plocha výbehu na zviera od prijatia až po deň čiastočného odberu Minimálna plocha výbehu na zviera počnúc dňom čiastočného odberu až do minimálneho veku pri zabití (1) Kapún 2 m2 4 m2 Kapún perličky 2 m2 3 m2 Poulard 2 m2 3 m2 Čiastočný odber alebo riedenie – postup, pri ktorom sa rozdelí šarža hydiny chovanej v dlhšom výrobnom reťazci. (1) Obdobie medzi dňom čiastočného odberu a minimálnym vekom pri zabití nesmie byť kratšie ako: — 58 dní v prípade kapúnov, — 49 dní v prípade kapúnov perličky, — 28 dní v prípade poulardov. Výbeh sa nachádza za výstupnými otvormi pre zvieratá a má najmenej 200 dĺžkových metrov živého plota alebo rovnocennú mieru v prípade stromov v závislosti od toho, koľko tieňa vrhajú na zem.“

Do návrhu špecifikácie výrobku sa dopĺňa položka 5.4. „Krmivo“:

„5.4. Krmivo Krmivo hydiny „Volailles d’Ancenis“ pozostáva výlučne z rastlín, minerálov a vitamínov, pričom najmenej 70 % tvoria obilniny a výrobky z nich, s výnimkou kŕmnych doplnkových látok. Najmenej 12 % obilnín podávaných počas celého obdobia výkrmu (po 28 dňoch) tvorí celozrnná pšenica, ktorá napomáha správnej funkcii žalúdka vtákov a uľahčuje tak trávenie. Výrobky z obilnín predstavujú najviac 15 % z celkového množstva obilnín a výrobkov z nich. Maximálny obsah tuku v krmive je 6 %. Rôzne kategórie surovín, z ktorých sa môže skladať krmivo, sú: — obilné zrná a výrobky z nich, — olejnaté semená, olejnaté plody a výrobky z nich, pokiaľ ide o rastlinné oleje, využívajú sa výlučne surové a rafinované oleje, — semená strukovín a výrobky z nich, — hľuzy, korene a výrobky z nich, — iné semená a plody a výrobky z nich, napr. hrozno a výrobky z hrozna, — krmoviny a objemové krmivo a výrobky z nich, napr. lucerna siata a výrobky z nej, — iné rastliny, riasy a výrobky z nich, — minerály a výrobky z nich, — produkty a vedľajšie produkty fermentácie mikroorganizmov: neaktívne alebo mŕtve pivovarské kvasnice kultivované na substráte zeleninového pôvodu, — iné: výrobky pochádzajúce zo spracovania rastlín, korenín a dochucovadiel, — výrobky pochádzajúce zo spracovania byliniek.“

Doplnenie položiek 5.2.„Spôsob chovu“, 5.3. „Haly a výbehy“ a 5.4. „Krmivo“ do špecifikácie výrobku umožňuje zakotviť presné pracovné postupy pre poľnohospodárov pracujúcich s hydinou s CHZO „Volailles d’Ancenis“, čím sa zabezpečí prísny dohľad nad týmito postupmi.

Postupy sú v súlade s prvkami, na ktorých sa zakladajú špecifické vlastnosti zemepisnej oblasti, a so špecifickými vlastnosťami výrobku. Konkrétne ide o využívanie pomaly rastúcich línií, ktorým je umožnené prehľadávanie terénu vo výbehu, výskyt výbehov v krajine pokrytej pastvinami (prítomnosť živých plotov a stromov, hustá riečna sieť) a stravu založenú prevažne na obilninách dostupných vďaka tomu, že podniky na chov hydiny sa nachádzajú v oblasti, v ktorej sa kombinuje zmiešané pestovanie rastlín so živočíšnou výrobou a v ktorej je pšenica významným prvkom v zložení krmiva. Časť pšenice sa navyše podáva hydine rozsýpaním v halách. A napokon mierne podnebie umožňuje hydine vybiehať von skôr ako vybieha iná hydina z chovu vo voľnom výbehu.

Vypúšťa sa ustanovenie o tom, že zabitie sa musí uskutočniť v zemepisnej oblasti:

„Všetky podniky na chov hydiny a všetky bitúnky sa nachádzajú vo vymedzenej zemepisnej oblasti.“

Požiadavka, na základe ktorej sa zabitie musí uskutočniť v danej zemepisnej oblasti sa vypúšťa, keďže sa zdá, že čoraz viac bitúnkov sa zatvára. Aktuálne v danej zemepisnej oblasti existuje viacero bitúnkov, no situácia sa môže v najbližších pár rokoch zmeniť, čo by prevádzkovateľom mohlo spôsobiť problémy.

Dopĺňajú sa tieto ustanovenia:

„5.5. Podmienky pri odbere a preprave hydiny Hydina sa najmenej päť hodín pred jej odberom z poľnohospodárskeho podniku prestane kŕmiť, aby sa jej tráviaci systém čo najlepšie vyčistil. Preprava z poľnohospodárskeho podniku na bitúnok nesmie v záujme zachovania dobrých životných podmienok zvierat trvať dlhšie ako tri hodiny. 5.6. Čas čakania pred zabitím Aby si hydina mohla po preprave odpočinúť, čas čakania je aspoň 30 minút.“

Tieto ustanovenia umožňujú zaručiť dodržanie minimálnych požiadaviek na dobré životné podmienky zvierat, ktoré majú dosah na vlastnosti výrobku.

5.5. Položka „Súvislosť“

V platnej špecifikácii výrobku sa uvádza súvislosť vo viacerých podpoložkách. V položke špecifikácie výrobku s názvom „Údaje potvrdzujúce súvislosť so zemepisným prostredím“ sa časti o súvislosti úplne prepísali s cieľom jasnejšie preukázať súvislosť medzi hydinou „Volailles d’Ancenis“ a príslušnou zemepisnou oblasťou bez toho, aby bolo potrebné urobiť podstatné zmeny. Súvislosť medzi zemepisnou oblasťou a výrobkom sa zakladá na dobrej povesti a špecifických vlastnostiach výrobku. Dobrá povesť a renomé označenia výrobku vznikli časom vďaka vlastnostiam prostredia (krajina pokrytá pastvinami, hustá riečna sieť v danej oblasti, mierne podnebie) a vďaka vlastnostiam spojeným s know-how prevádzkovateľov (skoré vypustenie zvierat do výbehu, krmivo, porast vo výbehoch).

V úvode predmetnej položky je odsek, v ktorom sa špecifikuje základ súvislosti so zemepisným pôvodom: „Súvislosť s pôvodom hydiny „Volailles d’Ancenis“ sa zakladá na jej dobrej povesti a na jej špecifických vlastnostiach spojených s know-how chovateľov hydiny.“

Položka sa potom delí na tri časti:

— V časti „Špecifické vlastnosti zemepisnej oblasti“ sa uvádzajú prírodné faktory, pričom dôraz sa kladie na zvlnený reliéf krajiny v zemepisnej oblasti a na jej hustú riečnu sieť, na rôznorodosť pôd na spoločnom geologickom základe – Armorickom masíve – čo znamená, že každú parcelu možno použiť inak, na mierne podnebie, na prítomnosť minerálov v podobe piesku v pôde a na ľudské know-how, vďaka ktorému hydina dostáva štedrú dávku obilnín a krajina nadobúda pastvinný ráz.

— V položke „Špecifické vlastnosti výrobku“ sa zdôrazňujú osobitné vlastnosti výrobku (guľaté jatočné telo s dobre vyvinutými prsiami a výraznými ložiskami tuku po bokoch stehien a na oboch stranách vidlicovej kosti).

— Napokon sa v časti „Príčinná súvislosť“ vysvetľuje vzájomné pôsobenie prírodných a ľudských faktorov na výrobok, konkrétne rad hydinových výrobkov, ktorý vznikol vďaka najlepšiemu využitiu: — veľmi rôznorodej kvality pôd (obilné polia a lúky vo veľmi tesnej geografickej blízkosti), — mierneho podnebia (ktoré hydine umožňuje vybiehať von veľmi skoro), — prítomnosti veľkého počtu živých plotov (ktoré chránia hydinu pred predátormi a vetrom, poskytujú prírodné bidlá, zabezpečujú prítomnosť hmyzu a piesku a vďaka prítomnosti týchto porastov má hydina možnosť prehľadávať terén vo výbehu), — odolných, pomaly rastúcich línií, — stravy zloženej vo veľkej miere z obilnín, — hydiny s guľatým jatočným telom, dobre vyvinutými prsiami a výraznými ložiskami tuku po bokoch stehien a na oboch stranách vidlicovej kosti.

Všetky tieto faktory pomohli hydine „Volailles d’Ancenis“ získať dobrú povesť najskôr na regionálnej úrovni (trh s hydinou v obci Ancenis) a následne na národnej úrovni (ocenenia na súťaži Concours Général Agricole).

Z dôvodov uvedených v predchádzajúcom texte sa písmeno f) „Súvislosť“ súhrnného prehľadu nahrádza bodom 5 „Súvislosť so zemepisnou oblasťou“ v jednotnom dokumente.

5.6. Položka „Označovanie“

Toto ustanovenie v špecifikácii výrobku:

„Každá etiketa pripevnená na výrobky s chráneným zemepisným označením „Ancenis“ sa musí najskôr schváliť:

1. certifikačným výborom Sèvre et Loire Qualité;

2. Národným výborom pre značky kvality a certifikáciu zhody.

Znenie textu na etiketách sa musí zhodovať so znením, ktoré je povinné a špecifické pre každý výrobok so značkou kvality tak, ako je uvedené v technických usmerneniach, ktoré vypracovalo ministerstvo poľnohospodárstva pre značky kvality „Label Avicole“.“

sa vypúšťa, keďže všetky informácie v tomto bode špecifikácie výrobku už nie sú aktuálne, pretože:

— názov certifikačného orgánu zodpovedného za kontroly (certifikačný výbor Sèvre et Loire Qualité) sa zmenil a nechávať takéto informácie na etikete nie je vhodné,

— organizačná štruktúra francúzskych orgánov zodpovedných za prešetrovanie oficiálnych značiek pôvodu (Národný výbor pre značky kvality a certifikáciu zhody) sa zmenila a tento orgán už neexistuje. Rovnako ako v predchádzajúcom bode nie je vhodné ponechať túto informáciu na etikete,

— oficiálne technické usmernenia, ktoré vypracovalo ministerstvo poľnohospodárstva pre značky kvality „Label Avicole“, už neexistujú a nie je vhodné dávať do súvislosti špecifikáciu výrobku s CHZO a samostatný vnútroštátny dokument.

Toto ustanovenie:

„Zemepisné označenie sa uvedie na etikete za názvom výrobku.“

sa v špecifikácii výrobku nahrádza takto:

„Etikety musia okrem povinného znenia textu, ktoré sa vyžaduje na základe pravidiel pre označenia a prezentáciu potravín, obsahovať:

— registrovaný názov výrobku „Volailles d’Ancenis“,

— symbol CHZO Európskej únie viditeľne zobrazený na tom istom mieste.“

Navyše sa v súhrnnom prehľade vypúšťajú znenia v písmene h) „Označovanie“, a preto nie sú zahrnuté v bode 3.6 jednotného dokumentu.

5.7. Iné

– Skupina žiadateľov:

Toto ustanovenie v špecifikácii výrobku sa vypúšťa:

„1. INFORMÁCIE O SKUPINE ŽIADATEĽOV 1.1. Názov: Les Fermiers d’Ancenis 1.2. Adresa: 276, bd Schuman 44150 Ancenis, Francúzsko Telefónne číslo: Fax: +33 40 988954 +33 40 960110 1.3. Právna forma: Združenie, ktoré upravuje zákon z 21. marca 1884, založené 17. októbra 1975 1.4. Zloženie: 225 členov chovateľov hydiny „Volailles d’Ancenis“ ku 31. decembru 1994“

Nahrádza sa takto:

„Skupina žiadateľov: Les Fermiers du Val de Loire Boulevard Pasteur – BP 50262, 44158 Ancenis Cedex, Francúzsko Tel. +33 240988252 Fax +33 240831500 E-mail: fermiersduvaldeloire@terrena.fr Združenie podľa zákona z roku 1901“

Touto zmenou sa aktualizujú údaje o skupine.

Táto zmena špecifikácie nemá vplyv na jednotný dokument.

– Kontrolné orgány:

V súlade s vnútroštátnymi usmerneniami zameranými na harmonizáciu spôsobu vypracúvania špecifikácií sa vypúšťa názov a kontaktné údaje certifikačného orgánu. V tejto položke sa budú teraz uvádzať kontaktné údaje príslušných kontrolných orgánov na vnútroštátnej úrovni, ktorými sú Národný inštitút pre osvedčovanie pôvodu a kvality (Institut national de l’origine et de la qualité, INAO) a Generálne riaditeľstvo pre hospodársku súťaž, spotrebiteľské záležitosti a predchádzanie podvodom (Direction générale de la concurrence, de la consommation et de la répression des fraudes, DGCCRF). Názov a kontaktné údaje certifikačného orgánu je teraz možné nájsť na internetovej stránke inštitútu INAO a v databáze Európskej komisie.

Táto zmena špecifikácie nemá vplyv na jednotný dokument.

– Vnútroštátne požiadavky:

V súlade s platnými vnútroštátnymi predpismi sa do položky o vnútroštátnych požiadavkách dopĺňajú hlavné body, ktoré treba skontrolovať.

Táto zmena špecifikácie nemá vplyv na jednotný dokument.

– Kontroly:

Aktuálna špecifikácia výrobku zahŕňa osobitnú položku o kontrolách ustanovení špecifikácie, ktorú možno považovať za rovnocennú s plánom kontrol. V súlade s aktuálnymi požiadavkami na kontroly sa všetky tieto prvky zo špecifikácie výrobku vypúšťajú. Vypracoval sa samostatný plán kontrol, ktorý umožní zabezpečiť dohľad nad celou navrhovanou špecifikáciou výrobku.

JEDNOTNÝ DOKUMENT

„Volailles d’Ancenis“

EÚ č.: PGI-FR-0167-AM02 – 15. 10. 2019

CHOP ( ) CHZO (X)

1. Názov [CHOP alebo CHZO]

„Volailles d’Ancenis“

2. Členský štát alebo tretia krajina

Francúzsko

3. Opis poľnohospodárskeho výrobku alebo potraviny

3.1. Druh výrobku [uvedený v prílohe XI]

Trieda 1.1. Čerstvé mäso (a droby)

3.2. Opis výrobku, na ktorý sa vzťahuje názov uvedený v bode 1

„Volailles d’Ancenis“ sú vtáky radu kurotvaré. Patria do rôznych čeľadí a radí sa k nim viacero druhov zvierat:

— kurča, poulard, kapún,

— perlička, kapún perličky,

— morka.

Všetka hydina pochádza z odolných, pomaly rastúcich línií, čo umožňuje dlhé obdobie chovu a zabitie tesne pred dovŕšením pohlavnej zrelosti, čím sa zabezpečí optimálna kvalita (mäsitosť jatočného tela a organoleptické vlastnosti).

Chová sa vo voľnom výbehu na trávnatých plochách so stromami, čo pri týchto líniách podporuje ich prirodzenú náklonnosť prehľadávať terén vo výbehu.

Hydina „Volailles d’Ancenis“ sa vyznačuje guľatým jatočným telom s dobre vyvinutými prsiami a výraznými ložiskami tuku po bokoch stehien a na oboch stranách vidlicovej kosti.

Konečné výrobky majú v závislosti od druhu hydiny tieto vlastnosti:

Minimálna hmotnosť Farba mäsa a kože Farba paprčiek Kurča 1 kg žltá alebo biela žltá, biela alebo čierna Perlička 0,850 kg béžová čierna Kapún 2,5 kg žltá alebo biela žltá alebo biela Kapún perličky 1,4 kg béžová čierna Poulard 1,6 kg žltá alebo biela žltá alebo biela Morka 2,3 kg žltá alebo biela čierna

3.3. Krmivo (len pri výrobkoch živočíšneho pôvodu) a suroviny (len pri spracovaných výrobkoch)

Krmivo hydiny „Volailles d’Ancenis“ pozostáva výlučne z rastlín, minerálov a vitamínov, pričom najmenej 70 % tvoria obilniny a výrobky z nich. Najmenej 12 % obilnín podávaných počas celého obdobia výkrmu (po 28 dňoch) tvorí celozrnná pšenica, ktorá napomáha správnej funkcii žalúdka vtákov a uľahčuje tak trávenie.

Vedľajšie produkty obilnín nesmú predstavovať viac ako 15 % celkovej dávky. Maximálny obsah tuku v krmive je 6 %.

Rôzne kategórie surovín, z ktorých sa môže skladať krmivo, sú:

— obilné zrná a výrobky z nich,

— olejnaté semená, olejnaté plody a výrobky z nich,

pokiaľ ide o rastlinné oleje, využívajú sa výlučne surové a rafinované oleje,

— semená strukovín a výrobky z nich,

— hľuzy, korene a výrobky z nich,

— iné semená a plody a výrobky z nich, napr. hrozno a výrobky z hrozna,

— krmoviny a objemové krmivo a výrobky z nich, napr. lucerna siata a výrobky z nej,

— iné rastliny, riasy a výrobky z nich,

— minerály a výrobky z nich,

— produkty a vedľajšie produkty fermentácie mikroorganizmov: neaktívne alebo mŕtve pivovarské kvasnice kultivované na substráte zeleninového pôvodu,

— iné: — výrobky pochádzajúce zo spracovania rastlín, — výrobky pochádzajúce zo spracovania korenín a dochucovadiel, — výrobky pochádzajúce zo spracovania byliniek.

3.4. Špecifické kroky výroby, ktoré sa musia uskutočniť vo vymedzenej zemepisnej oblasti

Hydina „Volailles d’Ancenis“ sa chová vo vymedzenej zemepisnej oblasti od veku jedného dňa až do odberu na zabitie.

3.5. Špecifické pravidlá krájania, strúhania, balenia atď. výrobku, na ktorý sa vzťahuje registrovaný názov

Hydina „Volailles d’Ancenis“ sa predáva v podobe čerstvých alebo mrazených celých kusov alebo dielov.

Celé kusy musia byť jatočnými telami triedy A. Diely môžu pochádzať z jatočných tiel triedy B, no predávané kúsky musia byť triedy A.

Prezentácia jatočných tiel:

— „pripravené na varenie“ (ošklbané, vypitvané, bez hlavy, s priehlavkovými kĺbmi alebo bez nich), balené vo fólii v ochrannej atmosfére alebo vákuovo balené,

— „bez čriev“ (ošklbané, vypitvané, s hlavou, paprčkami a drobmi).

Droby (srdce, žalúdok a pečeň) sa predávajú čerstvé alebo mrazené.

3.6. Špecifické pravidlá označovania výrobku, na ktorý sa vzťahuje registrovaný názov

—

4. Stručné vymedzenie zemepisnej oblasti

Zoznam kantónov a obcí, z ktorých pozostáva zemepisná oblasť CHZO „Volailles d’Ancenis“:

Celý departement Loire-Atlantique

Departement Maine-et-Loire:

Kantóny:

Angers 1,

Angers 2,

Angers 3,

Angers 4,

Angers 5,

Angers 7 okrem bývalého územia delegovaných obcí Bauné a Corné (obec Loire-Authion), ako aj La Ménitré – Beaupréau – Chalonnes-sur-Loire – Chemillé-Melay okrem bývalého územia delegovanej obce Martigné-Briand (obec Terranjou),

Cholet 1,

Cholet 2,

La Pommeraye,

Ponts-de-Cé okrem bývalého územia delegovaných obcí Chemellier a Coutures (obec Brissac-Loire-Aubance),

Saint Macaire-en-Mauges,

Tiercé okrem obcí Baracé, Durtal, Étriché, Les Rairies, Montigné-les-Rairies a bývalého územia delegovaných obcí Daumeray a Morannes (obec Morannes-sur-Sarthe-Daumeray).

Obce: Angers (časť kantónu Angers 6) – Montreuil-sur-Loir – Rives-du-Loir-en-Authion – Saint-Barthélemy-d’Anjou – Verrières-en-Anjou.

Departement Deux-Sèvres:

Kantóny:

Bressuire,

Cerizay,

La Gâtine okrem obcí Doux, La Ferrière-en-Parthenay, Fomperron, Mazières-en- Gâtine, Oroux, Pressigny, Saint-Germier, Saint-Georges-de-Noisne, Saint-Marc-la-Lande, Thénezay a Verruyes,

Mauléon.

Parthenay,

Thouars okrem obce Louzy.

Obce: Airvault, Argenton-l’Eglise, Availles-Thouarsais, Bouillé-Loretz, Boussais, Coulonges-Thouarsais, Glénay, Louin, Luché-Thouarsais, Luzay, Maisontiers, Pierrefite, Sainte-Gemme, Saint-Loup-Lamaire, Saint-Varent, Tessonnière, Val-en-Vigne.

Departement Vendée:

Kantón:

Mortagne-sur-Sèvre.

Obce: Bazoges-en-Paillers, La Boissière-de-Montaigu a Treize-Septiers.

5. Súvislosť so zemepisnou oblasťou

Súvislosť s pôvodom hydiny „Volailles d’Ancenis“ sa zakladá na jej dobrej povesti a na jej špecifických vlastnostiach spojených s know-how chovateľov hydiny.

Zemepisná oblasť CHZO „Volailles d’Ancenis“ pokrýva celé dolné údolie rieky Loira od jej ústia až po rieku Loir. Krajina má zvlnený reliéf a pomerne hustú riečnu sieť.

Zemepisná oblasť sa vyznačuje veľkou rôznorodosťou pôd na spoločnom geologickom základe, ktorým je Armorický masív. Z hľadiska agronomického potenciálu pôd sa oblasť preto vyznačuje rozmanitým využívaním pôdy, a to aj v rámci jednotlivých podnikov. Toto do veľkej miery vysvetľuje, akým spôsobom je organizované pestovanie plodín. Poľnohospodári a chovatelia dobytka v tejto oblasti oddávna tradične vyhradzujú najsuchšie a najmenej zavlažené pozemky na pastviny, najhlbšie a/alebo najúrodnejšie pozemky na pestovanie obilnín, a to najmä pšenice a jačmeňa, a ostatné pozemky na pestovanie krmiva rastlinného pôvodu.

Zemepisná oblasť CHZO „Volailles d’Ancenis“ je súčasťou jedného z najväčších pastvinných regiónov Francúzska. V departementoch Loire‐Atlantique, Maine-et‐Loire, Vendée a Deux-Sèvres sa pastviny vyskytujú vo veľkej miere, čo znamená, že súvisle bez prerušenia pokrývajú celú túto zemepisnú oblasť. Živé ploty, ktoré sú vďaka rozmanitým rastlinným druhom skutočným zdrojom biodiverzity, poskytujú úkryt mnohým voľne žijúcim živočíchom (najmä hmyzu). Vo výbehoch poskytuje tento hmyz hydine zdroj bielkovín, ktorý, aj keď sa nedá presne vyčísliť, je skutočný a tvorí doplnok k dážďovkám. Pôdy podobným spôsobom slúžia ako zdroj minerálov v podobe piesku, t. j. malých kamienkov, ktoré sa nachádzajú na povrchu týchto mierne upravených pastvinných pôd a ktoré hydina prehĺta, čím tieto kamienky pomáhajú pri vývoji ich žalúdkov.

Podnebie zemepisnej oblasti je zmesou prevažne miernej a oceánskej mezoklímy, ktorá umožňuje hydine vybiehať von veľmi skoro. Jarné zrážky podporujú skorý rast trávy, a preto poľnohospodári tradične vypúšťajú hydinu von skoro.

Zemepisná oblasť pre hydinu „Volailles d’Ancenis“ je regiónom, v ktorom sa tradične kombinuje zmiešané pestovanie rastlín so živočíšnou výrobou. Chov hydiny sa stal bežným popri týchto dvoch hlavných typoch výroby, pričom pšenica tvorí základ stravy hydiny. Táto vedľajšia činnosť bola tradične doménou žien a slúžila im ako zdroj príjmov na pokrytie každodenných výdavkov. Tradície týkajúce sa chovu sa zachovali a dodnes sa využívajú pri produkcii hydiny „Volailles d’Ancenis“: zvieratá sú vonku celý deň, hradujú rovnako, ako to zvykli robiť na gazdovstvách, chovateľ hydiny tak, ako to zvykla robiť gazdova žena, rozsýpa pšenicu po dvore každý deň a hydina je kŕmená prevažne obilím. Osobitná pozornosť sa venuje kŕmeniu a výkrmu v snahe zaistiť, aby mali kurčatá kŕmené zrnom guľatý tvar.

Hydina „Volailles d’Ancenis“ sa tradične chová vo voľnom výbehu. Hydina „Volailles d’Ancenis“ vybieha von skoro. V prípade kurčiat, kapúnov a poulardov je to na 37. deň, v prípade perličiek a kapúnov perličiek na 53. deň a v prípade moriek na 42. deň.

Tieto odolné línie nielen vybiehajú von skoro, ale takisto dôkladne prehľadávajú terén vo výbehu. Tieto línie sú prirodzene veľmi aktívne a schopné uspokojiť svoje potreby hradovania, hrabania a zobania, v ktorých ich podporujú aj chovné postupy zavedené skupinou výrobcov.

Krmivo hydiny „Volailles d’Ancenis“ pozostáva výlučne z rastlín, minerálov a vitamínov, pričom najmenej 70 % tvoria obilniny a výrobky z nich. Najmenej 12 % obilnín tvorí celozrnná pšenica, ktorá posilňuje žalúdok zvierat, a prispieva k špecifickým organoleptickým vlastnostiam.

Hydina „Volailles d’Ancenis“ sa vyznačuje guľatým jatočným telom s dobre vyvinutými prsiami a výraznými ložiskami tuku po bokoch stehien a na oboch stranách vidlicovej kosti.

Produkcia hydiny „Volailles d’Ancenis“ sa vyvinula vďaka dobrému využitiu veľmi rôznorodej kvality pôd, a to tak v celej produkčnej oblasti, ako aj v jednotlivých podnikoch.

Ľudia sa tomuto prispôsobili zavedením integrovaných poľnohospodárskych systémov, ktoré naplno využívajú celé pozemky. Ide o kombinovanie zmiešaného pestovania rastlín so živočíšnou výrobou, a to konkrétne kombinované pestovanie obilnín spolu s chovom dobytka.

Svoje pozemky preto rozdelili a vytvorili tak krajinu pokrytú pastvinami. Takýto druh krajiny je typický pre produkčnú oblasť „Volailles d’Ancenis“.

Krajinu pokrytú pastvinami tvoria ochranné živé ploty, ktoré ohraničujú výbehy na chov hydiny vo voľnom výbehu. Vtáky chránia pred vetrom a predátormi, poskytujú im prírodné bidlá, ako aj hmyz a piesok, ktoré pomáhajú hydine pri vývoji, a takisto vedú hydinu k tomu, aby prehľadávala celý terén výbehu.

Výber odolných línií, prevažne mierne oceánske podnebie a ochranné živé ploty umožňujú hydine skoro vybiehať von. Vďaka skorému výbehu von môže hydina konzumovať veľké množstvo trávy.

Jedným z prirodzených správaní týchto odolných línií je hradovanie, ktoré môžu praktizovať na dolných konároch živých plotov, ako aj v halách, v ktorých poľnohospodári montujú umelé bidlá. Tým, že majú umožnené pravidelne vykonávať túto činnosť, sa zabezpečujú vlastnosti hydiny „Volailles d’Ancenis“.

Poľnohospodári podporujú prirodzené správanie kurčiat, čiže ďobanie a hrabanie, tak, že im denne rozsýpajú pšenicu a poskytujú im predmety na ďobanie. Výsledkom všetkých týchto faktorov spolu s pokojným riadnym výkrmom počas dlhého chovného obdobia sú typické dobre vyvinuté jatočné telá.

Vďaka svojmu tradičnému rázu získal tento rad produktov dobrú povesť najskôr na regionálnej úrovni, o čom svedčí hydinársky trh v Ancenis, ktorý sa koná každý týždeň.

Spojením všetkých týchto prvkov sa prideľuje uznanie kvality konečnému výrobku, o čom svedčia aj medaily získané v súťaži Concours Général Agricole v Paríži od roku 1995.

Odkaz na uverejnenie špecifikácie

(článok 6 ods. 1 druhý pododsek tohto nariadenia)

https://www.legifrance.gouv.fr/affichTexte.do?cidTexte=JORFTEXT000039121349&dateTexte=&categorieLien=id

(1) Ú. v. EÚ L 343, 14.12.2012, s. 1.